สวัสดีค่ะ หนูมีรู้สึกท้องตรงสะดือด้านซ้ายมันเเข็งเเต่กด ลงไปไม่มีก้อนอะไรน่ะค่ะ เเต่รู้สึกว่ากดลงไปมันจะมีลมออกมาค่ะ ใช่ท้องอืดหรือเปล่าค่ะ?
สวัสดีค่ะ อาการท้องด้านซ้ายแข็งนั้น อาจเกิดจากการมีท้องอืด หรือการมีลมในกระเพาะอาหารและลำไส้มากไป ซึ่งก็จะทำให้ท้องดูขยายโตขึ้น หรือกดแล้วแข็งได้ นอกจากนี้อาจเกิดจากการมีท้องผูกก็ได้สำหรับสาเหตุที่ทำให้เกิดท้องอืดนั้น ได้แก่- การกลืนอากาศเข้าไปปริมาณมาก จากการอ้าปาก พูดคุย หัวเราะ หรือหายใจทางปาก การทานอาหารหรือดื่มเร็วเกินไป การใช้หลอดดูดเครื่องดื่ม การเคี้ยวหมากฝรั่ง- การทานอาหารที่ทำให้เกิดแก๊สหรือเครื่องดื่มที่มีแก๊สมากไป เช่น น้ำอัดลม ถั่ว เมล็ดธัญพืชต่างๆ หรือทานอาหารที่ย่อยยาก ทานอาหารปริมาณมากเกินไป- การทานยาบางชนิด ยาเสริมธาตุเหล็ก แคลเซียม เป็นต้น- การเปลี่ยนแปลงของฮอร์โมน เช่น ในช่วงก่อนมีประจำเดือนมา หรือในขณะตั้งครรภ์- โรคกระเพาะอาหารอักเสบ กระเพาะอาหารเป็นแผล โรคกรดไหลย้อน- มีนิ่วในถุงน้ำดี- ขาดน้ำย่อยอาหารบางชนิด เช่น น้ำย่อยย่อยโปรตีนนม แล้วได้ดื่มนมเข้าไป- ท้องผูก- เครียด วิตกกังวลในเบื้องต้น แนะนำให้ทานอาหารอ่อน ย่อยง่าย รสไม่จัด เคี้ยวช้าๆ ให้ละเอียด หลีกเลี่ยงการใช้หลอดดูด ไม่ทานและกลืนเร็ว ไม่ทานอาหารครั้งละปริมาณมาก ไม่เคี้ยวหมากฝรั่ง ไม่ดื่มน้ำอัดลม อัดแก๊สต่างๆ หลักเลี่ยงอาหารประเภทถั่วและธัญพืชต่างๆ รวมถึงอาหารที่มีไขมันสูง เป็นต้นสำหรับอาหารที่จะช่วยบรรเทาอาการท้องอืด เช่น น้ำขิง ขมิ้นชัน พริกไทย เป็นต้น อาจหายามาทานบรรเทาอาการในเบื้องต้น ได้แก่ ไซเมทิโคน (simethicone) หากอาการไม่ดีขึ้น ควรไปพบแพทย์ค่ะ